Аԥсны Аҳәынҭқарра Ахада Аслан Бжьаниа Акультура-устә платформа «Гәума» аҟны ақыҭанхамҩатә цәыргақәҵа даҭааит. Уи дицын аԥыза-министр актәи ихаҭыԥуаҩ, ақыҭанхамҩа аминистр Беслан Џьопуа.
Ахадеи афермерцәеи анаплакҩцәеи еибадырит, раалыҵ агьама ибеит, иааихәазгьы ыҟоуп. Акультура-устә платформа анапхгаҩы Хьыбла Возба Ахада аԥхьаҟатәи рыгәҭакқәа ртәы изеиҭалҳәеит.
Аҳәынҭқарра Ахада ибзиоуп ҳәа азиҳәеит афермерцәеи анхацәеи ишиашоу раалыҵ аҭиразы алшара ахьрымоу. Ахада иазгәеиҭеит ақыҭанхамҩа аҿиара ацхрааразы Акультура-устә платформа «Гәума» адгылара аҭара аҭахуп ҳәа ишиԥхьаӡо .
Возврат к списку